CELEX: 22013D0106
Language: lv
Date: 2013-06-14 00:00:00
Title: EEZ Apvienotās komitejas Lēmums Nr. 106/2013 ( 2013. gada 14. jūnijs ), ar ko groza EEZ līguma I pielikumu (Veterinārijas un fitosanitārijas jautājumi)

28.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 318/7
            
         EEZ APVIENOTĀS KOMITEJAS LĒMUMS
   Nr. 106/2013
   (2013. gada 14. jūnijs),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2012. gada 29. novembra Īstenošanas regula (ES) Nr. 1119/2012 par atļauju lietot preparātus Pediococcus acidilactici CNCM MA 18/5M DSM 11673, Pediococcus pentosaceus DSM 23376, NCIMB 12455 un NCIMB 30168, Lactobacillus plantarum DSM 3676 un DSM 3677 un Lactobacillus buchneri DSM 13573 kā barības piedevas visām dzīvnieku sugām (1).
            
         
               (2)
            
            
               Šis lēmums attiecas uz tiesību aktiem par lopbarību. Tiesību akti par lopbarību neattiecas uz Lihtenšteinu, ciktāl attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
            
         
               (3)
            
            
               Tādēļ attiecīgi būtu jāgroza EEZ līguma I pielikums,
            
         IR PIEŅĒMUSI ŠO LĒMUMU.
   1. pants
   EEZ līguma I pielikuma II nodaļā pēc 71. punkta (Komisijas Īstenošanas regula (ES) Nr. 870/2012) iekļauj šādu punktu:
   
               “72.
            
            
               
                  32012 R 1119: Komisijas 2012. gada 29. novembra Īstenošanas regula (ES) Nr. 1119/2012 par atļauju lietot preparātus Pediococcus acidilactici CNCM MA 18/5M DSM 11673, Pediococcus pentosaceus DSM 23376, NCIMB 12455 un NCIMB 30168, Lactobacillus plantarum DSM 3676 un DSM 3677 un Lactobacillus buchneri DSM 13573 kā barības piedevas visām dzīvnieku sugām (OV L 330, 30.11.2012., 14. lpp.).”
            
         2. pants
   Īstenošanas regulas (ES) Nr. 1119/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2013. gada 15. jūnijā, ja ir iesniegti visi paziņojumi saskaņā ar EEZ līguma 103. panta 1. punktu (2).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2013. gada 14. jūnijā
      
         
            EEZ Apvienotās komitejas vārdā –
         
            priekšsēdētājs
         
         Gianluca GRIPPA
      
   
   
      (1)  OV L 330, 30.11.2012., 14. lpp.
   
      (2)  Konstitucionālās prasības nav norādītas.